CELEX: 62020CN0556
Language: da
Date: 2020-10-23 00:00:00
Title: Sag C-556/20: Anmodning om præjudiciel afgørelse indgivet af Conseil d'État (Frankrig) den 23. oktober 2020 — Schneider Electric SA m.fl. mod Premier ministre, Ministre de l'Economie, des Finances et de la Relance

11.1.2021   
            
            
               DA
            
            
               Den Europæiske Unions Tidende
            
            
               C 9/10
            
         
      Anmodning om præjudiciel afgørelse indgivet af Conseil d'État (Frankrig) den 23. oktober 2020 — Schneider Electric SA m.fl. mod Premier ministre, Ministre de l'Economie, des Finances et de la Relance
      (Sag C-556/20)
      (2021/C 9/16)
      Processprog: fransk
      
         Den forelæggende ret
      
      Conseil d'État
      
         Parter i hovedsagen
      
      
         Sagsøgere: Schneider Electric SA, Axa SA, BNP Paribas SA, Engie SA, Orange SA og L'Air liquide, société anonyme pour l'étude et l'exploitation des procédés Georges Claude
      
         Sagsøgte: Premier ministre og Ministre de l’Economie, des Finances et de la Relance
      
         Præjudicielt spørgsmål
      
      Er bestemmelserne i artikel 4 i direktiv 90/435/EF af 23. juli 1990 om en fælles beskatningsordning for moder- og datterselskaber fra forskellige medlemsstater (1), henset navnlig til direktivets artikel 7, stk. 2, til hinder for en bestemmelse såsom artikel 223e i code général des impôts, der med henblik på en korrekt gennemførelse af en ordning, der har til formål at ophæve den økonomiske dobbeltbeskatning af udbytte, indfører en mekanisme med indeholdelse i forbindelse med moderselskabets videreudlodning af udbytte, som er blevet udloddet af datterselskaber, der er hjemmehørende i en anden EU-medlemsstat?
      
         (1)  EFT 1990, L 225, s. 6.